Facebook page - First with the News
Ons weet nie of die drukgroep Save Langebaan Lagoon nuwe (giftige) skietgoed ingespan het om hulle te help in die epiese stryd om dié ekologies-sensitiewe strandmeer teen ekologiese rampte te beskerm nie . . . maar dié Kaapse kobra wat vandeesweek by Paradise Beach raakgeloop is, is nou eers (tydelik) in 'n "veiliger" omgewing vrygelaat . . . 😉
Dankie tog - die verkiesing is verby en dit lyk darem of die meeste mense dit tot dusver oorleef het . . . 😉
In Mosselbaai het dinge sover bekend glad verloop en wag almal op hete kole vir die amptelike uitslae . . .
Hoewel WeskusonTheline politiek vermy, het daar darem op dié geskiedkundige verkiesingsdag 'n paar vreemde dinge gebeur wat hopelik nie die uitslae te veel gaan beknoei nie en ook seker net in sonnige Suid-Afrika gebeur. 😉
Behalwe talle stemlokale elders in die land wat baie laat of glad nie oopgemaak is nie en kiestente wat gesteel is of omgewaai het, het die EFF se "naelbyt-storie" vir 'n bietjie humor gesorg. Julius Malema was blykbaar woedend dat sy vrou, Mantla, beveel is om haar vals duimnael met 'n sker te verwyder vir die inkmerk . . . en net daar het Ju-Ju weer sy kenmerkende vloermoer gegooi en gevra of vroue ook hul pruike en vals haarstukke in dié "bizar patriargale kiesstelsel" moet afhaal . . .
Die gehalte van die merker-ink word ook bevraagteken omdat dit glo so maklik afgewas kon word dat talle kansvatters meer as een keer gaan stem het . . .
Die mees ironiese geval was egter dat terwyl party mense blykbaar twee stembeurte bewimpel het, 'n Wes-Kaapse pensioenaris glad nie kon stem nie omdat hy volgens alle amptelike aanduidings reeds in Maart dood en begrawe is . . .
Die "oorledene" en sy seun wil nou weet hoekom hulle nie eens van sy sterfte ingelig en na sy begrafnis genooi is nie . . . en wie het nogal betaal? 😉
Die voorval hou nogal verband met die verkiesingsgrappie op die satiriese blad Sarcamafro waarvolgens Glen Mashinini, voorsitter van die Onafhanklike Verkiesingskommissie, glo Dinsdagaand in 'n dringende media-inligtingsessie voor die verkiesing aan joernaliste beklemtoon het dat dooie mense voortaan nie meer toegelaat sal word om te stem nie . . . 😉
Só het Die Burger berig:
Piet van Zyl wou graag Woensdag gaan stem het, maar toe hoor hy Dinsdag dat hy reeds op 1 Maart dood is.
Hy is ook intussen, sonder sy medewete, deur Swartland Funerals in Malmesbury in die Wes-Kaap begrawe.
“En dít nadat my pa ’n jaar gelede amper régtig dood was,” sê Pieter van Zyl, sy seun, met emosies wat van skok tot ongeloof wissel.
Oom Piet (69) bly by Van Zyl in die Paarl.
Verlede jaar dié tyd was hy so siek dat die dokter sy familie aangeraai het om van hom afskeid te neem.
Hy het egter teruggeveg en sal oor twee weke sy 70ste verjaardag vier.
Van Zyl het Dinsdag na die OVK-kantoor naby hulle gegaan om te hoor of daar ’n spesiale stem of hulp vir sy pa in die verkiesing sou wees.
“Hulle het op die rekenaar gekyk en gesê daarvolgens is my pa oorlede. Toe ek dit ontken het, het hulle my na
binnelandse sake gestuur.
“Volgens amptenare by binnelandse sake wys hul stelsel dat my pa op 1 Maart aan natuurlike oorsake gesterf het. Hulle kon tot sien wie hom begrawe het en waar!” sê
Hy het geantwoord dat hy kan bewys dat sy pa nog lewe en het hom by die huis gaan haal.
“Ek het my pa vir die beamptes by binnelandse sake gaan wys. Hy het selfs sy vingerafdrukke gegee sodat hulle kon sien dat hy wel Petrus Johannes van Zyl is.
“Die twee vroue by binnelandse sake het na mekaar gekyk en gesê iets is nie reg nie.
Hulle kon ook nie die kodes wat op hul rekenaar by my pa se naam aangebring is, uitmaak nie.
“Ons vermoed iemand het iewers bedrog met my pa se identiteit gepleeg,” sê Van Zyl.
Die hartseerste, sê hy, is dat sy pa baie siek was en die laaste maande hard teen die dood geveg het.
“Hy hét eers teen ongeveer Maart weer mens begin word, net om gister (Dinsdag) te hoor dat hy ‘dood’ is.
“Hy het so hard baklei en wou net Woensdag gaan stem,” sê Van Zyl.
Hy het onderneem om Donderdag die saak op te volg.
“Ek wil sommer ook
by die begrafnisondernemer hoor wie vir daardie begrafnis betaal het en hoekom is ons nie laat weet van my pa se ‘begrafnis’ nie,” skerts hy, voordat hy weer ernstig byvoeg: “Hierdie ding van my pa se ‘dood’ is ’n groot skok.
Hier oorleef hy teen alle verwagtinge in, net om op te staan uit die bed en te hoor hy is kamtig dood”.
https://www.netwerk24.com/…/man-hoor-hy-is-dood-en-begrawe-… ... See more
Op die dag van die belangrikste nasionale verkiesing sedert 1994 is dit asof die hele land in 'n staat van afwagting is . . .
Eiendomsagente kla die mark is DOOD, want almal wag om te kyk wat ná 21:00 vanaand gaan gebeur om te weet of hulle moet koop, verkoop of vlug . . . en intussen duik die verkiesingsgrappies as teenvoeter vir die onsekerheid oral op . . .
Die ergste politieke spog- en smeerveldtogte is genadiglik nou verby en dit wil voorkom asof die meeste mense darem wel gaan stem, hoewel die meerderheid ruiterlik erken dat hulle steeds nie eintlik weet vir WIE/watter party nie . . . hulle stem sommer vir Marelize . . . 😉
Dis duidelik waarom die drie verbode onderwerpe by 'n vleisbraai - rugby, seks en politiek - dié twyfelagtige status gekry het. Min onderwerpe ontlok soveel vurige, emosionele en uiteenlopende reaksies en ná die afgelope week se media-manie en bekgevegte waarin al wat leef en beef hul politieke mond uitgespoel het, dink ons politiek is verreweg die gevaarlikste onderwerp en bring ook die lelikste in mense na vore.
Gelukkig is die weer vandag koeler en natter om die hetigheid te temper en ons kan nie help om 'n bietjie humor te plaas om die verkiesingskoors te verlig nie:
* Die boer verduidelik die stemproses aan sy werkers: "ANC, hulle is Number One. EFF, Jullius is nie 'n bad ou nie. DA is oukei. Maar die Freedom Front Plus: hulle is moegoes, jy merk hulle verkeerd X " 😉
* Intussen spog ons weer onbeskroomd met die Weskus se mooi danksy die pragfoto's van Adrian Venter van Paternoster . . . Ons hoop almal stem vandag vir 'n party wat ook dié unieke natuurskoon help bewaar vir ons almal se voortbestaan . . . in skrille kontras met die gru-storie oor geblikte leeus en wat by sommige van dié leeuplase aangaan waar leeus in haglike omstandighede geteel word vir geldelike gewin en die Oosterse uitvoermark . . . met die regering se goedkeuring. Die mens se wreedheid is blykbaar onbeperk wanneer dit by geld kom . . .
Brandsiek leeus in hokkies skok
Die Nasionale Dierebeskermingsvereniging (NDBV) het klagte van dieremishandeling teen ’n leeuboer en raadslid van die Suid-Afrikaanse Roofdier ‐ telersvereniging (Sapa) aanhangig gemaak nadat lede van die vereniging onder meer op brandsiek en halfverlamde diere in klein hokkies afgekom het.
Die Humane Society International in Suid-Afrika (HSI SA) het Sondag in ’n verklaring gesê hy het skokkende foto’s van die diere wat op die plaas Pienika in Noordwes aangehou word van die NDBV ontvang.
Volgens inligting het die NDBV se inspekteurs ’n wenk oor die verwaarloosde diere van die publiek ontvang. Hulle het die plaas op 11 April besoek en op 108 verwaarloosde leeus, rooikatte, ’n klompie tiere en luiperds afgekom. Die diere word in haglike omstandighede aangehou, sê die NDBV.
Douglas Wolhuter, senior inspekteur van die NDBV, sê tussen die 108 leeus was twee welpies wat aan ’n neurologiese siekte ly en glad nie kon loop nie. Die leeuwelpies is van die
plaas weggeneem en word tans deur ’n veearts behandel.
Wolhuter het gesê al die diere is in klein kampies ingehok. “Hulle het geen skaduwee of water gehad nie en is vol parasiete. 27 van die leeus is brandsiek.”
Audrey Delsink, direkteur van die HSI in Suid-Afrika, sê die foto’s wat sy gesien het, wys die leeus het vermoedelik
weens brandsiekte al hul hare verloor.
Die rooikatte is so oorgewig dat hulle hulself nie behoorlik kan skoonmaak nie.
Pienika behoort glo aan Jan Steinman, ’n leeuteler. Volgens Sapa se webblad is Steinman ’n raadslid van dié organisasie.
Kirsten Nematendani, Sapa se president, sê die saak word ondersoek.
Nematendani het gesê Steinman is wel ’n lid van Sapa, maar nie meer ’n raadslid nie.
Hy het Beeld verwys na Deon Swart, uitvoerende hoof van Sapa, wat glo besig was met die opstel van ’n mediaverklaring.
Swart het by navraag gesê dit is vir hom “vreemd” dat ’n joernalis hom op ’n Sondag om kommentaar nader. Hy het Beeld versoek om e-pos met navrae te stuur.
Swart het na die kwessie as “ ’n natbroek-sepie” verwys, maar teen Sondag laat is nie op die e-posnavrae gereageer nie.
Delsink het gesê Suid- Afrika se geblikte leeubedryf is ’n nare sirkel van uitbuiting van die dag dat die diere gebore word totdat hulle doodgaan.
Leeuwelpies van net ’n paar dae oud word van hul ma weggeneem en deur oningeligte vrywilligers van oor die wêreld heen met die hand grootgemaak. Hierdie vrywilligers word gewoonlik onder die indruk gebring dat die leeuwelpies wees is.
Sodra die welpies groot is, word mense genooi om saam met hulle te stap. Wanneer die leeus te groot en gevaarlik raak, word hulle vir hul beendere doodgemaak. Dié word uitgevoer na die Ooste, waar dit gekook en in brousels vir allerlei nuttelose
medisynes gebruik word. Soms word die halfmak leeus as trofeë aan Amerikaanse jagters aangebied wat hulle dan in klein kampies doodskiet.
“Daar is geen beter voorbeeld van die hartelose, wrede uitbuiting van die SuidAfrikaanse leeubedryf as dit wat nou op die Pienika-plaas onthul is nie.”
Karen Trendler, hoof van die NDBV se wildeenheid, het daarop gewys dat die SuidAfrikaanse regering hierdie “wrede bedryf” goedkeur en selfs ’n kwota vasgestel het vir die hoeveelheid leeubeendere wat jaarliks na die Ooste uitgevoer mag word.
Dit is duidelik die regering en veral die provinsiale departemente van omgewingsake is nie daartoe in staat om die bedryf te reguleer nie. Die regering kan sy hande ná dié onthulling nie meer net in onskuld vryf nie, sê Trendler.
* Bewaringsorganisasies het intussen met ’n petisieveldtog begin om die regering te dwing om leeuteelplase te sluit. Daar is tans sowat 8 000 leeus op 260 leeuplase in die land, terwyl daar net sowat 3 000 leeus in die natuur oor is. Die departement van omgewingsake sê self in sy biodiversiteitsplan van 2015 die doel van leeuplase in die land is om geld te maak.
Lees ook: http://www.mosselbayontheline.co.za/…/ons-leeus-word-uitgew…
http://www.mosselbayontheline.co.za/…/geblikte-leeubedryf-r… ... See more
Die omstrede robwelpie-saak wat uiteindelik vandag sou voorkom in Laaiplek, Velddrif, is wéér uitgestel - hierdie keer blykbaar omdat die regsverteenwoordiger vir die verdediging glo siek is . . .
Just look at these beautiful Aquaponically grown lettuce.
#aquaponics #urbanfarming #lettuce #chemicalfree #natural #savewater